CELEX: 62010TN0061
Language: et
Date: 2010-02-08 00:00:00
Title: Kohtuasi T-61/10: 8. veebruaril 2010 esitatud hagi — Victoria Sánchez versus parlament ja komisjon

17.4.2010   
            
            
               ET
            
            
               Euroopa Liidu Teataja
            
            
               C 100/58
            
         8. veebruaril 2010 esitatud hagi — Victoria Sánchez versus parlament ja komisjon
   (Kohtuasi T-61/10)
   2010/C 100/86
   Kohtumenetluse keel: hispaania
   
      Pooled
   
   
      Hageja: Fernando Marcelino Victoria Sánchez (Sevilla, Hispaania) (esindaja: advokaat N. Domínguez)
   
      Kostjad: Euroopa Parlament ja Euroopa Komisjon
   
      Hageja nõuded
   
   
               —
            
            
               teha otsus, millega tuvastatakse, et Euroopa Parlamendi ja komisjoni poolt 6. oktoobri 2009. aasta kirjades esitatud taotlusele vastamata jätmine on vastuolus ühenduse õigusega, ja kohustada neid institutsioone olukorda heastama.
            
         
      Väited ja peamised argumendid
   
   Hageja esitas 28. augustil 2008 parlamendi petitsioonikomisjonile petitsiooni seoses väidetava korruptsioonivõrgustikuga Hispaanias sotsiaalkindlustuse ja rahvatervise valdkonnas. Selle komisjoni esimees teatas talle 3. mail 2009 tema kaebuse menetlemise lõpetamisest.
   6. detsembril 2009 saatis hageja ELTL artikli 265 tähenduses üleskutse Euroopa Parlamendile ja Euroopa Komisjonile. Selles kirjas palutakse:
   
               —
            
            
               Euroopa Parlamendil tühistada petitsioonikomisjoni esimehe 3. mail 2009 edastatud otsus ja viia läbi uurimine selle otsuse vastuvõtmise tingimuste kohta;
            
         
               —
            
            
               Euroopa Komisjonil algatada samuti uurimine Hispaania õigusemõistmise kohta.
            
         Kuna hageja ei saanud ettenähtud tähtajal vastust, siis esitas ta käesoleva tegevusetushagi.
   Oma nõuete toetuseks väidab hageja, et on rikutud tema põhiõigust esitada kaebust, õigust võrdsusele seaduse ees ja diskrimineerimiskeelu põhimõtet; samuti väidab ta, et käesolevas asjas on täidetud tingimused tuvastamaks kostjaks olevate institutsioonide tegevusetust.